Anjing penuding Mallorca

Anjing penuding Mallorca ialah satu baka anjing penuding Sepanyol yang berasal dari pulau Mallorca, di Kepulauan Balear. Ia digunakan secara tradisinya sebagai anjing penuding dalam perburuan. Ia diiktiraf secara rasmi oleh pemerintah kebangsaan Sepanyol pada tahun 2004, tetapi tidak diiktiraf sama ada oleh Persekutuan Kinologi Antarabangsa atau Real Sociedad Canina de España.

Sejarah
Anjing penuding Mallorca berasal dari pulau Mallorca di Kepulauan Balear dan merupakan salah satu daripada beberapa baka anjing penuding sangat serupa yang asli di Sepanyol, termasuk anjing penuding Navarra dan anjing penuding Burgos. Baka ini banyak digunakan oleh pemburu Mallorca sepanjang abad kelapan belas, abad sembilan belas, dan awal abad kedua puluh dan, sebagai hasil daripada tulisan sebilangan ahli sukan yang melawat, juga mendapat suatu tahap reputasi antarabangsa semasa tempoh itu. Walaupun kebanyakannya terdapat di Mallorca, ia juga lazim di pulau Menorca pada abad kesembilan belas dan abad kedua puluh.

Bilangan baka merosot sepanjang abad kedua puluh kerana peningkatan penggunaan baka penuding import seperti anjing penuding Inggeris dan anjing penuding berbulu pendek Jerman dan, menjelang akhir abad itu, anjing penuding Mallorca hampir pupus.

Sebuah kelab baka, iaitu Club del Ca Mè Mallorquí ("Kelab Anjing Penuding Mallorca"), dibentuk pada tahun 1995 dan, pada tahun 2002, diiktiraf oleh Jabatan Pertanian dan Perikanan Pemerintah Kepulauan Balear, yang juga menerbitkan piawaian baka dan mengasaskan buku pembaka untuk anjing penuding Mallorca.

Anjing penuding Mallorca diiktiraf secara rasmi oleh Kementerian Pertanian, Perikanan, dan Makanan Sepanyol pada tahun 2004; bersama-sama dengan alano Sepanyol, anjing penuding Garafía, anjing pemburu tikus Mallorca, dan anjing pemburu tikus Valencia, ia ditambahkan ke dalam senarai baka anjing peribumi Sepanyol.

Pada tahun 2019, baka ini dianggarkan berjumlah beberapa ratus, bukan semuanya didaftarkan dalam buku pembaka.

Ciri
Anjing penuding Mallorca bersaiz sederhana. Jantan biasanya berdiri setinggi  pada paras kelasa dan berukuran seberat ; betina pula adalah lebih kecil sedikit, biasanya kira-kira lebih rendak sebanyak  dan lebih ringan sebanyak . Tungkainya panjang dan cukup berotot, dadanya lebar dan dalam, dan ekor dan lehernya agak pendek. Muncungnya lurus, dengan gelambir halus; telinganya terletak tinggi-tinggi, membulat dan bersaiz sederhana, dan tergantung rapat dengan kepala.

Lapis bulunya padat, pendek, dan licin. Ia mungkin memiliki mana-mana daripada pelbagai warna termasuk: hitam atau perang padu; dwiwarna hitam dan putih, perang dan putih, jingga dan putih, atau lemon dan putih, berbelak atau berbintik; atau triwarna.

Catatan

Rujukan

Penuding Mallorca, Anjing
Penuding Mallorca, Anjing
Penuding Mallorca, Anjing
Penuding Mallorca, Anjing
Penuding Mallorca, Anjing